CELEX: 32008R0212
Language: sk
Date: 2008-03-07 00:00:00
Title: Nariadenie Komisie (ES) č. 212/2008 zo 7. marca 2008 , ktorým sa mení a dopĺňa príloha I k nariadeniu Európskeho parlamentu a Rady (ES) č. 138/2004 o úhrnných účtoch pre poľnohospodárstvo v Spoločenstve (Text s významom pre EHP)

8.3.2008   
            
            
               SK
            
            
               Úradný vestník Európskej únie
            
            
               L 65/5
            
         
      NARIADENIE KOMISIE (ES) č. 212/2008
   zo 7. marca 2008,
   ktorým sa mení a dopĺňa príloha I k nariadeniu Európskeho parlamentu a Rady (ES) č. 138/2004 o úhrnných účtoch pre poľnohospodárstvo v Spoločenstve
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 138/2004 z 5. decembra 2003 o úhrnných účtoch pre poľnohospodárstvo v Spoločenstve (1) a najmä na jeho článok 2 ods. 2,
   keďže:
   
               (1)
            
            
               Revidovaná štatistická klasifikácia ekonomických činností s názvom NACE Revision 2 (ďalej len „NACE Rev. 2“) bola prijatá nariadením Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (2).
            
         
               (2)
            
            
               Mali by sa prijať opatrenia potrebné na implementáciu uvedeného nariadenia, aby sa stanovilo použitie NACE Rev. 2 v rôznych štatistických oblastiach.
            
         
               (3)
            
            
               V prílohe I k nariadeniu (ES) č. 138/2004 sa stanovuje metodika úhrnných účtov pre poľnohospodárstvo v Spoločenstve (EÚP). V dôsledku revidovanej štatistickej klasifikácie ekonomických činností by sa metodika EÚP mala aktualizovať a odkazy na NACE Rev. 1.1 by sa mali nahradiť.
            
         
               (4)
            
            
               Nariadenie (ES) č. 138/2004 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Stáleho výboru pre poľnohospodársku štatistiku ustanoveného rozhodnutím 72/279/EHS (3),
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 138/2004 sa mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. apríla 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2008
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 33, 5.2.2004, s. 1. Nariadenie zmenené a doplnené nariadením Komisie (ES) č. 909/2006 (Ú. v. EÚ L 168, 21.6.2006, s. 14).
   
      (2)  Ú. v. EÚ L 393, 30.12.2006, s. 1.
   
      (3)  Ú. v. ES L 179, 7.8.1972, s. 1.
   
      PRÍLOHA
      Príloha I k nariadeniu (ES) č. 138/2004 sa mení a dopĺňa takto:
      
                  (1)
               
               
                  Výraz „NACE Rev. 1“ sa v celom texte nahrádza výrazom „NACE Rev. 2“.
               
            
                  (2)
               
               
                  Výraz „ISIC Rev. 3“ sa v celom texte nahrádza výrazom „ISIC Rev. 4“.
               
            
                  (3)
               
               
                  Odsek 1.23 sa nahrádza týmto:
                  
                              „1.23.
                           
                           
                              Ak však zmluvnú prácu nevykonávajú v plnom rozsahu špecializované jednotky (napríklad vlastníci si prenajmú stroje, ale zamestnajú svojich vlastných pracovníkov), táto činnosť sa musí zaznamenávať v divízii 77 NACE Rev. 2 (Prenájom a lízing); v tomto prípade sa sumy, ktoré vlastníci vyplácajú podnikom pracujúcim na základe zmluvy, musia zaznamenávať ako ‘iné tovary a služby’ pod ‘medzispotrebou’ (porovnaj 2.108).“
                           
                        
            
                  (4)
               
               
                  Odsek 1.55 sa nahrádza týmto:
                  
                              „1.55.
                           
                           
                              EÚP sú neoddeliteľnou súčasťou Európskeho systému účtov, a preto sa na ich zostavovanie využíva všeobecná klasifikácia ekonomických činností Eurostatu, NACE Rev. 2. NACE Rev. 2 je štvorúrovňová nomenklatúra činností, ktorá bola vypracovaná v roku 2006. Je to vlastne prepracovanie všeobecnej priemyselnej klasifikácie ekonomických činností v Európskych spoločenstvách alebo NACE, ktorú po prvý raz uverejnil Eurostat v roku 1970.“
                           
                        
            
                  (5)
               
               
                  Odsek 1.57 sa nahrádza týmto:
                  
                              „1.57.
                           
                           
                              NACE Rev. 2 je klasifikácia činností, ktorá sa používa na definovanie odvetví v národných účtoch. Je založená na štvorúrovňovom systéme kódov opísanom nižšie:
                              
                                          —
                                       
                                       
                                          prvú úroveň tvoria položky označené abecedným kódom (sekcie),
                                       
                                    
                                          —
                                       
                                       
                                          druhú úroveň tvoria položky označené dvojmiestnym číselným kódom (divízie),
                                       
                                    
                                          —
                                       
                                       
                                          tretiu úroveň tvoria položky označené trojmiestnym číselným kódom (skupiny) a
                                       
                                    
                                          —
                                       
                                       
                                          štvrtú úroveň tvoria položky označené štvormiestnym číselným kódom (triedy).“
                                       
                                    
                        
            
                  (6)
               
               
                  Odsek 1.62 sa nahrádza týmto:
                  
                              „1.62.
                           
                           
                              Na účely národných účtov je odvetvie poľnohospodárstva definované ako všetky jednotky vykonávajúce buď výlučne, alebo spolu s inými druhotnými ekonomickými činnosťami činnosti, ktoré spadajú pod divíziu 01 NACE Rev. 2 ‚Pestovanie plodín a chov zvierat, poľovníctvo a služby s tým súvisiace‘. Divízia 01 obsahuje (1):
                              
                                          —
                                       
                                       
                                          Skupina 01.1: Pestovanie netrvácnych plodín,
                                       
                                    
                                          —
                                       
                                       
                                          Skupina 01.2: Pestovanie trvácnych plodín,
                                       
                                    
                                          —
                                       
                                       
                                          Skupina 01.3: Rozmnožovanie rastlín,
                                       
                                    
                                          —
                                       
                                       
                                          Skupina 01.4: Chov zvierat,
                                       
                                    
                                          —
                                       
                                       
                                          Skupina 01.5: Zmiešané hospodárstvo,
                                       
                                    
                                          —
                                       
                                       
                                          Skupina 01.6: Služby poskytované v poľnohospodárstve a služby súvisiace so zberom úrody,
                                       
                                    
                                          —
                                       
                                       
                                          Skupina 01.7: Lov, odchyt a súvisiace služby.
                                       
                                    
                        
            
                  (7)
               
               
                  Odsek 1.63 sa nahrádza týmto:
                  
                              „1.63.
                           
                           
                              Zoznam charakteristických poľnohospodárskych činností EÚP zodpovedá týmto siedmim skupinám činností (01.1 až 01.7), ale s týmito rozdielmi:
                              
                                          —
                                       
                                       
                                          zaradenie výroby vína a olivového oleja (výlučne s použitím hrozna a olív vypestovaných tým istým podnikom) (2),
                                       
                                    
                                          —
                                       
                                       
                                          vylúčenie činností týkajúcich sa produkcie osív na rozmnožovanie a určitých činností, ktoré sú v NACE Rev. 2 považované za poľnohospodárske služby (napr. prevádzka zavlažovacích systémov — berie sa tu do úvahy iba zmluvná práca v poľnohospodárstve).
                                       
                                    
                        
            
                  (8)
               
               
                  Odsek 1.64 sa nahrádza týmto:
                  
                              „1.64.
                           
                           
                              Musia byť zaradené všetky jednotky, ktoré vykonávajú charakteristické činnosti odvetvia poľnohospodárstva EÚP. Jednotky, o ktoré ide, vykonávajú činnosti zaradené do týchto skupín v NACE Rev. 2:
                              
                                          —
                                       
                                       
                                          skupiny 01.1 a 01.2: Pestovanie netrvácnych a trvácnych plodín,
                                       
                                    
                                          —
                                       
                                       
                                          pestovanie osív: iba jednotky, ktoré sa zaoberajú rozmnožovaním osív,
                                       
                                    
                                          —
                                       
                                       
                                          skupina 01.3: Rozmnožovanie rastlín,
                                       
                                    
                                          —
                                       
                                       
                                          skupina 01.4: Chov zvierat,
                                       
                                    
                                          —
                                       
                                       
                                          skupina 01.5: Zmiešané hospodárstvo,
                                       
                                    
                                          —
                                       
                                       
                                          skupina 01.6: Služby poskytované v poľnohospodárstve a služby súvisiace so zberom úrody
                                       
                                    
                                          —
                                       
                                       
                                          okrem jednotiek, ktoré vykonávajú iné poľnohospodárske služby ako je zmluvná práca (napr. jednotky, ktoré prevádzkujú zavlažovacie systémy alebo spracúvajú osivo na sadenie).
                                       
                                    
                                          —
                                       
                                       
                                          skupina 01.7: Lov, odchyt a súvisiace služby.“
                                       
                                    
                        
            
                  (9)
               
               
                  Odsek 1.65 sa vypúšťa.
               
            
                  (10)
               
               
                  Názov v písmene a) nad odsekom 1.67. sa nahrádza týmto:
                  „a)   Skupiny 01.1 až 01.3: Pestovanie netrvácnych a trvácnych plodín, rozmnožovanie rastlín“
               
            
                  (11)
               
               
                  Odsek 1.67 sa nahrádza týmto:
                  
                              „1.67.
                           
                           
                              Skupiny 01.1 až 01.3 majú systematické členenie, ktoré umožňuje klasifikovať všetky činnosti spojené s pestovaním plodín v členských štátoch EÚ.“
                           
                        
            
                  (12)
               
               
                  Odsek 1.69 sa vypúšťa.
               
            
                  (13)
               
               
                  Odsek 1.71 sa nahrádza týmto:
                  
                              „1.71.
                           
                           
                              Podľa dohovoru prijatom pre NACE Rev. 2 (3), ak sú vlastné vyprodukované poľnohospodárske produkty spracované tou istou výrobnou jednotkou, tieto spracované produkty sa takisto radia k poľnohospodárstvu. Napríklad hroznový mušt, víno a olivový olej sa v klasifikácii CPA považujú za potravinárske výrobky. V NACE Rev. 2 sa zaraďuje výroba vína a olivového oleja do sekcie C ‚Priemyselná výroba‘ (triedy 11.02 ‚Výroba hroznového vína‘ a 10.41 ‚Výroba olejov a tukov‘). Iba pestovanie hrozna a olív spadá pod poľnohospodárstvo (Triedy 01.21 ‚Pestovanie hrozna‘ a 01.26 ‚Pestovanie olejnatého ovocia‘). Podľa uvedeného dohovoru sa však víno vyrobené z hrozna a olivový olej vyrobený z olív vypestovaných tou istou jednotkou radia k poľnohospodárstvu.
                           
                        
            
                  (14)
               
               
                  Názov v písmene b) nad odsekom 1.76. sa nahrádza týmto:
                  „b)   Skupina 01.4: Chov zvierat“
               
            
                  (15)
               
               
                  Odsek 1.77 sa vypúšťa.
               
            
                  (16)
               
               
                  V odseku 1.78 sa druhá veta nahrádza týmto:
                  „Je však potrebné poznamenať, že riadenie dostihových stajní a jazdeckých škôl nie je charakteristickou poľnohospodárskou činnosťou (patrí medzi ‚Športové, zábavné a rekreačné činnosti‘: Divízia 93) (porovnaj 2.210).“
               
            
                  (17)
               
               
                  Názov v písmene a) nad odsekom 1.80 sa nahrádza týmto:
                  „c)   Skupina 01.6: Služby poskytované v poľnohospodárstve a služby súvisiace so zberom úrody“
               
            
                  (18)
               
               
                  Odsek 1.80 sa nahrádza týmto:
                  
                              „1.80.
                           
                           
                              Činnosti v skupine 01.6 je možné rozdeliť do dvoch kategórií:
                              
                                          —
                                       
                                       
                                          poľnohospodárske služby vo forme zmluvnej práce v etape výroby (t. j. zmluvná práca v poľnohospodárstve),
                                       
                                    
                                          —
                                       
                                       
                                          ‘iné’ poľnohospodárske služby (prevádzkovanie zavlažovacích systémov, spracovanie semien na sadenie atď.).“
                                       
                                    
                        
            
                  (19)
               
               
                  Odsek 1.81 sa nahrádza týmto:
                  
                              „1.81.
                           
                           
                              Poľnohospodárske služby v druhej kategórii sa nepovažujú za charakteristické činnosti EÚP (dokonca ani vtedy, ak sú zaznamenávané v poľnohospodárskych účtoch národných účtov), pretože nie sú tradičnými ani typickými poľnohospodárskymi činnosťami.“
                           
                        
            
                  (20)
               
               
                  V odseku 1.86 sa druhá veta nahrádza týmto:
                  „Ak si na druhej strane farmár prenajíma stroje bez obsluhy alebo iba s niektorými pracovníkmi obsluhy, ktorú stroje vyžadujú, s tým výsledkom, že naďalej vykonáva činnosť ako takú s pomocou strojov, táto činnosť spadá pod divíziu 77 NACE Rev. 2.“
               
            
                  (21)
               
               
                  Odsek 1.89 sa nahrádza týmto:
                  
                              „1.89.
                           
                           
                              Chov hospodárskych zvierat na farmách za odmenu (poskytnutie pôdy za hospodárske zvieratá) je zmluvnou prácou v poľnohospodárstve, pretože je súčasťou procesu poľnohospodárskej výroby. Táto položka však nezahŕňa súkromný chov jazdeckých koní a starostlivosť o ne, pretože tieto činnosti nepredstavujú výrobu tovaru, ale skutočnú službu v zmysle ESA 95 (sekcia R NACE Rev. 2).“
                           
                        
            
                  (22)
               
               
                  Názov v písmene d) nad odsekom 1.92 sa nahrádza týmto:
                  „d)   Skupina 01.7: Lov, odchyt a súvisiace služby“
               
            
                  (23)
               
               
                  Odsek 1.92 sa nahrádza týmto:
                  
                              „1.92.
                           
                           
                              Táto skupina činností zahŕňa tieto činnosti: i) lov a odchyt na komerčné účely; ii) odchyt zvierat (mŕtvych alebo živých) s cieľom získať mäso, kožušinu alebo kožu, alebo na výskumné účely, pre zoologické záhrady alebo na využitie ako domové zvieratá; iii) spracovávanie kožušín, koží plazov alebo vtákov pochádzajúcich z lovu alebo odchytu. Je potrebné poznamenať, že produkcia koží a peria z bitúnkov a poľovníctvo vykonávané ako športová alebo oddychová činnosť nie sú zaradené ako charakteristické činnosti odvetvia poľnohospodárstva. Okrem toho skupina ‚poľovníctvo‘ nezahŕňa chov zveri na farmách, čo by sa mohlo zaznamenávať ako súčasť triedy 01.49 ‘Chov iných zvierat’.“
                           
                        
            
                  (24)
               
               
                  V odseku 1.93 sa strana rovnice „Odvetvie poľnohospodárstva EÚP“ nahrádza týmto:
                  
                              „Odvetvie poľnohospodárstva EÚP
                           
                           
                              
                                          =
                                       
                                       
                                          odbor poľnohospodárstva NÚ
                                       
                                    
                                          –
                                       
                                       
                                          jednotky produkujúce osivo (na výskum alebo certifikáciu)
                                       
                                    
                                          –
                                       
                                       
                                          produkcia jednotiek poskytujúcich súvisiace poľnohospodárske služby iné ako zmluvnú prácu v poľnohospodárstve (napr. prevádzkovanie zavlažovacích systémov)
                                       
                                    
                                          –
                                       
                                       
                                          jednotky pre ktoré poľnohospodárska činnosť predstavuje výlučne činnosť vo voľnom čase
                                       
                                    
                                          +
                                       
                                       
                                          poľnohospodárske činnosti jednotiek, ktorých hlavná činnosť nie je činnosť poľnohospodárska (porovnaj 1.18)“
                                       
                                    
                        
            
                  (25)
               
               
                  Prvý pododsek odseku 2.055 sa nahrádza týmto:
                  
                              „1.
                           
                           
                              Tieto dve vykonávané činnosti by mali spadať pod rôzne štvormiestne úrovne NACE rev. 2 (Divízia 01: Pestovanie plodín a chov zvierat, poľovníctvo a služby s tým súvisiace). Uplatňovanie tohto kritéria tak vylučuje napríklad oceňovanie osiva vyrobeného a použitého v tom istom podniku na pestovanie plodín (počas toho istého účtovného obdobia).“
                           
                        
            
                  (26)
               
               
                  V odseku 2.062 sa prvá veta nahrádza týmto:
                  „Poľnohospodárske výrobky, ktoré poľnohospodárska jednotka spracúva oddelene (t. j. boli dôvodom k vytvoreniu miestnej nepoľnohospodárskej JHČ) a ktoré spotrebúvajú domácnosti farmárov, sa zaznamenávajú v produkcii odvetví ‚Priemyselná výroba‘ sekcia C NACE Rev. 2) ako vlastná konečná spotreba.“
               
            
                  (27)
               
               
                  Odsek 2.063 sa nahrádza týmto:
                  
                              „2.063.
                           
                           
                              Hypotetická hodnota prenájmu obytnej jednotky obývanej vlastníkom sa nezaznamenáva tu, ale v zložke ‚Prenájom a prevádzkovanie vlastných alebo prenajatých nehnuteľností‘ (trieda 68.20. NACE Rev. 2). Prenájom ubytovania je nepoľnohospodárska činnosť, ktorá sa vždy považuje za oddeliteľnú od poľnohospodárskej činnosti.“
                           
                        
            
         (1)  Pozri takisto ‚Vysvetlivky‘: Eurostat: NACE Rev. 2, Štatistická klasifikácia ekonomických činností v Európskom spoločenstve, Téma 2, Séria E, Luxemburg, 2007.“
      
         (2)  Zaradenie týchto činností v skutočnosti nepredstavuje odchýlku od NACE Rev. 2: pozri ‚Metodické pokyny‘ k NACE Rev. 2.“
      
         (3)  Pozri ‚Metodické pokyny‘ k NACE Rev. 2: Štatistická klasifikácia ekonomických činností v Európskom spoločenstve, Téma 2, Séria E, Luxemburg, 2007.“